ಹಾವೇರಿ ಪೊಲೀಸ್ ಸೇರಿದಂತೆ 27 ಮಂದಿಗೆ ಕೋವಿಡ್ ಹಾವೇರಿ: ಐವರು ಪೊಲೀಸ್, ಹೋಂಗಾರ್ಡ್, ಕೆ.ಎಸ್.ಆರ್.ಪಿ. ಪೊಲೀಸ್ ಹಾಗೂ ಆಸ್ಪತ್ರೆ ಡಿ ಗ್ರೂಪ್ ನೌಕರ ಸೇರಿ ಜಿಲ್ಲೆಯಲ್ಲಿ ಸೋಮವಾರ 27 ಮಂದಿಗೆ ಕೋವಿಡ್19 ದೃಢಪಟ್ಟಿದೆ. 22 ಮಂದಿ ಗುಣಮುಖರಾಗಿ ಬಿಡುಗಡೆ ಹೊಂದಿದ್ದಾರೆ ಎಂದು ಜಿಲ್ಲಾಧಿಕಾರಿ ಕೃಷ್ಣ ಬಾಜಪೇಯಿ ತಿಳಿಸಿದ್ದಾರೆ. ಜಿಲ್ಲೆಯಲ್ಲಿ ಈವರೆಗೆ 787 ಕೋವಿಡ್19 ಪ್ರಕರಣಗಳು ದೃಢಗೊಂಡಿವೆ. ಇಂದಿನವರೆಗೆ 480 ಮಂದಿ ಸೋಂಕಿನಿಂದ ಗುಣಮುಖರಾಗಿ ಬಿಡುಗಡೆ ಹೊಂದಿದ್ದಾರೆ ಹಾಗೂ 24 ಮಂದಿ ಮೃತಪಟ್ಟಿದ್ದಾರೆ. 283 ಪ್ರಕರಣಗಳು ಸಕ್ರಿಯವಾಗಿವೆ. ಸೋಮವಾರ ದೃಢಗೊಂಡ ಪ್ರಕರಣಗಳಲ್ಲಿ ರಾಣೆಬೆನ್ನೂರು ತಾಲ್ಲೂಕಿನಲ್ಲಿ 7, ಹಿರೇಕೆರೂರು ತಾಲ್ಲೂಕಿನಲ್ಲಿ 6, ಸವಣೂರು ಹಾಗೂ ಶಿಗ್ಗಾವಿ ತಾಲ್ಲೂಕಿನಲ್ಲಿ ತಲಾ 5, ಹಾವೇರಿ ತಾಲ್ಲೂಕಿನಲ್ಲಿ 3 ಹಾಗೂ ಹಾನಗಲ್ ತಾಲ್ಲೂಕಿನಲ್ಲಿ ಒಂದು ಪ್ರಕರಣ ಪತ್ತೆಯಾಗಿವೆ. ಪಾಸಿಟಿವ್ ಪ್ರಕರಣಗಳ ವಿವರಗಳು: ರಾಣೆಬೆನ್ನೂರ ತಾಲ್ಲೂಕು: ರೈಲ್ವೆ ಸ್ಟೇಷನ್ ಹತ್ತಿರದ ನಿವಾಸಿ 36 ವರ್ಷದ ಪುರುಷ ಹಾಗೂ 22 ವರ್ಷದ ಯುವತಿ, ಪೀರಜಾದೆ ಓಣಿಯ 32 ವರ್ಷದ ಮಹಿಳೆ ಹಾಗೂ 50 ವರ್ಷದ ಪುರುಷ, ಚಳಗೇರಿಯ 35 ವರ್ಷದ ಮಹಿಳೆ, 44 ವರ್ಷದ ಪುರುಷ , ಬಾದಾಮಿ ಚಾಳದ 73 ವರ್ಷದ ವೃದ್ಧನಿಗೆ ಸೋಂಕು ದೃಢಪಟ್ಟಿದೆ. ಸವಣೂರ ತಾಲ್ಲೂಕು: ಆಸ್ಪತ್ರೆ ಡಿ ಗ್ರೂಪ್ ನೌಕರ 21 ವರ್ಷದ ಯುವಕ, ಅಂಬೇಡ್ಕರ್ ನಗರದ 33 ವರ್ಷದ ಮಹಿಳೆ ಹಾಗೂ 40 ವರ್ಷದ ಮಹಿಳೆ, 38 ವರ್ಷದ ಮಹಿಳೆ ಹಾಗೂ ವಾಹನ ಚಾಲಕ 46 ವರ್ಷದ ಪುರುಷನಿಗೆ ಸೋಂಕು ದೃಢಪಟ್ಟಿದೆ. ಶಿಗ್ಗಾವಿ ತಾಲ್ಲೂಕು: ಗಂಗೀಭಾವಿ 23 ವರ್ಷದ ಕೆ.ಎಸ್.ಆರ್.ಪಿ. ಪೊಲೀಸ್, ಬಂಕಾಪರದ 79 ವರ್ಷದ ವೃದ್ಧ, ಹೊಸಪೇಟೆ, ಬಂಕಾಪುರದ 31 ವರ್ಷದ ಪುರುಷ, ಕತೀಬ ಪ್ಲಾಟ್ನ 53 ವರ್ಷದ ಪುರುಷ ಹಾಗೂ 24 ವರ್ಷದ ಯುವಕನಿಗೆ ಸೋಂಕು ದೃಢಪಟ್ಟಿದೆ. ಹಿರೇಕೆರೂರ ತಾಲ್ಲೂಕು: 32 ವರ್ಷ, 51 ವರ್ಷ, 50 ವರ್ಷ, 37 ವರ್ಷ ಹಾಗೂ 42 ವರ್ಷದ ಪೊಲೀಸ್ ಕಾನಸ್ಟೆಬಲ್ಗಳು, 40 ವರ್ಷದ ಹೋಮ್ ಗಾರ್ಡ್ಗೆ ಸೋಂಕು ದೃಢಪಟ್ಟಿದೆ. ಅಕ್ಕೂರ ಗ್ರಾಮದ 45 ವರ್ಷದ ಪುರುಷ, ಭೂವೀರಾಪುರದ 56 ವರ್ಷದ ಮಹಿಳೆ, ಶಿವಾಜಿ ನಗರದ 52 ವರ್ಷದ ಪುರುಷನಿಗೆ ಹಾಗೂ ಹಾನಗಲ್ ತಾಲ್ಲೂಕಿನ ಅಕ್ಕಿವಳ್ಳಿಯ 28 ವರ್ಷದ ಪುರುಷನಿಗೆ ಸೋಂಕು ದೃಡಪಟ್ಟಿದೆ. ಗುಣಮುಖರ ವಿವರ ಶಿಗ್ಗಾವಿ ತಾಲ್ಲೂಕಿನ 5, ರಾಣೆಬೆನ್ನೂರ ತಾಲ್ಲೂಕಿನ 6, ಹಾವೇರಿ ತಾಲ್ಲೂಕಿನ 8, ಬ್ಯಾಡಗಿ ತಾಲ್ಲೂಕಿನ ಒಬ್ಬರು ಹಾಗೂ ಹಾನಗಲ್ ತಾಲ್ಲೂಕಿನ ಇಬ್ಬರು ಗುಣಮುಖರಾಗಿ ಬಿಡುಗಡೆಯಾಗಿದ್ದಾರೆ. ಸೋಂಕಿತರ ನಿವಾಸದ ಪ್ರದೇಶವನ್ನು ನಿಯಮಾನುಸಾರ ಕಂಟೈನ್ಮೆಂಟ್ ಜೋನ್ ಹಾಗೂ ಬಫರ್ ಜೋನ್ ಆಗಿ ಘೋಷಿಸಲಾಗಿದೆ. ಆಯಾ ತಾಲ್ಲೂಕು ದಂಡಾಧಿಕಾರಿಗಳನ್ನು ಇನ್ಸಿಡೆಂಟಲ್ ಕಮಾಂಡರ್ ಆಗಿ ನೇಮಿಸಲಾಗಿದೆ.